cyanic-selkie/wikianc huggingface dataset:
Jeger (soldat)
Historie
Jegerkorpset infanteriregiment nr. 2 ble i 1961 slått sammen med Akershus infanteriregiment nr. 4 som Jegerkorpset-Akershus regiment nr. 4, for å bli nedlagt 11. juni 2002.
Ved Garnisonen i Porsanger (GP) ble en egen jegerbataljon opprettet i 1998, til erstatning for de fire jegerbataljonene som eksisterte til da. Avdelingen ble i 2004 redusert til et kompani, og i 2010 flyttet til Setermoen, for der å bli innlemmet i Etterretningsbataljonen.
Venezuelansk bolívar
Bolívar er valutaen i Venezuela. Den er oppkalt etter frigjøringshelten Simón Bolívar, og ble i sin opprinnelige form innført i 1879.
Bolívaren var tidligere kjent for å holde seg stabilt i verdi, men opplevde fra 1983 vedvarende høy inflasjon. Inflasjonen gikk ned til et lavere nivå på 2000-tallet, men lå fortsatt stabilt på tosifrede nivåer. Som et resultat av at flere tiår med høy inflasjon hadde utradert mesteparten av valutaens verdi, ble den opprinnelige bolívaren i 2008 erstattet med bolívar fuerte (VEF), med en vekslingskurs på 1:1000 i forhold til den «gamle» bolívar.
Etter vedvarende hyperinflasjon ble i 2021 en ny digital valuta innført, bolívar digital, med en vekslingskurs på 1:100 000 000 000 000 mot bolívar soberano. I motsetning til ved de tidligere valutabyttene har imidlertid ikke bolívar digital erstattet bolívar soberano; begge valutaer er fortsatt i sirkulasjon, til tross for at store deler av økonomien i praksis har blitt dollarisert som følge av hyperinflasjonen.
Mynter
Gyldige fra og med 01.01.2008:
Sedler
Sedler gyldige fra og med 01.01.2008:
Stod stasjon
Stod stasjon var en jernbanestasjon på Nordlandsbanen i Steinkjer i Trøndelag. Den ble åpnet som stoppested 1926 da Nordlandsbanen ble åpnet til Snåsa. Rundt 1945 ble den oppgradert til stasjon. Denne ble fjernstyrt 1984 og har siden stasjonen ble nedlagt i 1988 hatt status som fjernstyrt kryssingsspor.
Forbrukslån
Forbrukslån (forbrukerlån) er et lån man kan få uten å stille sikkerhet i personlige eiendeler. Som regel må man stille sikkerhet i hus, bil, båt eller annen fast eiendom som pant for å få innvilget et lån, men dette kravet gjelder ikke for forbrukslån. Ulempen er at lånet er vesentlig dyrere (har høyere rente) enn et lån hvor man stiller sikkerhet.
Bakgrunn
Kredittrammen (hvor mye en person kan låne) varierer mellom hver långiver og ligger fra noen få tusenlapper opp til 600.000 kroner. Forbrukslån har økt i popularitet de siste årene, dels forårsaket av intensiv markedsføring og økt tilgjengelighet.
Luoding
Luoding (kinesisk: 罗定; pinyin: Luódìng) er et byfylke i den kinesiske provinsen Guangdong. Det ligger under byprefekturet Yunfu.
Forbrukslån
Bakgrunn
Ordinær effektiv rente hos etablerte forbruksbanker varierer fra 6,9 % til 40 % per år. Undersøkelser gjort av Norges Bank viser at gjennomsnittlig effektiv rente ligger et sted mellom 12 og 14 %. Renten kan dog være betydelig høyere for små lånesummer. For såkalte "sms-lån" kan renten overstige 9,000 %. Denne typen lån er ikke lenger tilgjengelig i Norge, og det nærmeste man kommer er mindre "smålån". Her gjelder de samme reglene som forbrukslån ellers, men man kan enklere benytte seg av avvikene som bankene er tillat å gjøre (10%). Faktorer som påvirker renten i tillegg til lånesummen, inkluderer søkers betalingshistorikk, alder og økonomisk livssituasjon. Før lånet innvilges vil det utføres en kredittsjekk, der banken ser om søkeren har betalingsanmerkninger og hvor mye personen har tjent de siste årene. Innføringen av BankID og nasjonalt gjeldsregister gjør at lånesøker ikke lenger må levere inn kopi av selvangivelse og lønnsslipper. Hvis lånet innvilges kan søkeren legitimere seg og signere digitalt via BankID. Pengene vil da utbetales innen 3 virkedager, avhengig av bankens behandlingstid og signeringsmetode. Bankene er påkrevd å innhente informasjon om hva pengene skal benyttes til jfr. §4 i hvitvaskingloven.
Luoding
Befolkningen var på 1,044,980 innbyggere i 1999.
Forbrukslån
Bakgrunn
Personer med betalingsanmerkninger vil i utgangspunktet ikke få innvilget forbrukslån i de fleste norske banker, da bankene ikke er villige til å ta risikoen. NAV har en egen gjeldstelefon som kan gi råd til personer som gjeldsproblemer. De kan også henvise videre til kommunal gjeldsrådgiver. Betalingsanmerkninger slettes fire år etter at den er registrert. Dette fordrer at kreditor ikke gjenopptar saken og tar den til retten eller tvisterådet når fire år har gått. Gjør du opp for deg slettes anmerkningen med en gang og du har mulighet til å søke om forbrukslån igjen.
Luoding
Økonomi og samferdsel
I fylket ligger Luoding kullkraftverk på 280 MW.
Forbrukslån
Bakgrunn
I 2017 ble det registrert laveste antall betalingsanmerkninger på fire år i Norge, tross gjeldsvekst. Fra januar 2018 ble maksimal løpetid (nedbetalingstid) på forbrukslån senket fra 12 år til 5 år.
Luoding
Økonomi og samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Forbrukslån
Myndighetenes krav til bankene
Fra og med begynnelsen av 2019 har Finanstilsynet via forskrift innført en rekke nye reguleringer og krav til bankenes behandlingsprosess. Det inkluderer følgende:
Fra 1. januar 2021 reguleres utlånspraksisen for forbrukslån av Utlånsforskriften. I henhold til forskriften skal finansforetak legge dokumentasjon, betjeningsevne og gjeldsgrad til grunn når en søknad om forbrukslån vurderes.
Mesosemia
Mesosemia er en artsrik slekt av dagsommerfugler som tilhører familien Riodinidae.
Forbrukslån
Bankenes krav til søker
Bankene har diskresjon til å stille egne spesifikke krav til søker, utover de retningslinjene som fastsettes av Finansdepartementet og Finanstilsynet. Her er noen av de vanligste kravene som stilles av norske kredittforetak ved innvilgelse av usikret kreditt:
Mesosemia
Utseende
Nokså små (vingespenn gjerne ca. 30 millimeter) sommerfugler med slående farger. Hos hannene er oversidens grunnfarge gulbrun til mørkbrun, men det er et stort, blått, purpur eller blågrønt skimrende felt ved roten av vingene, i alle fall på bakvingen. Forvingen har en svart øyeflekk med to-tre små, hvite kjerner omtrent midt på vingen i den fremre delen, og kan også ha et lyst tverrbånd lenger ute. Undersiden er tverrstripet i brunt og gråhvitt, også her med en øyeflekk på forvingen. Hunnene er gjerne brune med hvite tverrstriper.
Forbrukslån
Låneformidlere
En låneformidler, lånemegler eller låneagent, utsteder ikke selv lånet, men videreformidler brukernes søknader til sine partnere (banker). En låneformidler er kommersiell og får betalt per søknad eller per innvilget lån fra bankene de samarbeider med. Det koster imidlertid ikke kunden noe ekstra og ideen er at brukerne skal kunne innhente flere lånetilbud ved å sende inn én søknad. Det kreves lisens fra Finanstilsynet for å drive kommersiell virksomhet som finansagent.
Mesosemia
Levevis
Disse sommerfuglene lever i skog, særlig tropisk regnskog. Larvene er funnet på planter i slekten Panicourea og Psychotria (maurefamilien).
Forbrukslån
Skattefradrag
I Norge har alle lånetagere rett til å kreve skattefradrag på alle typer gjeldsutgifter, inklusive renter og gebyrer på forbrukslån, billån, boliglån, lån fra arbeidsgiver, privat långiver og kredittkortgjeld. Sagt med andre ord reduseres den effektive renten sammen med skattefordelen. I beregning av effektiv rente og gjeldsutgifter fra banken hensyntas ikke skattefordelen.
Mesosemia
Utbredelse
Slekten er utbredt i Mellom- og Sør-Amerika, unntatt de sørligste delen.
Forbrukslån
Utviklingen av forbrukslån i Norge
Nedgangen ses i sammenheng med innføringen av gjeldsregistrene i juli 2019. Gjennom disse registrene kan bankene få oversikt over lånesøkeres usikrede gjeld og kan dermed avslå søknader fra lånesøkere med allerede stor gjeldsbyrde. Også koronapandemien trekkes frem som en viktig årsak, da mange nordmenn har prioritert nedbetaling av dyr gjeld i en uforutsigbar periode.
Samtidig som forbrukslånsgjelden har sunket, har andelen misligholdt forbruksgjeld gått opp siden 2019. Også dette sees i sammenheng med innføringen av gjeldsregistrene, da det ikke lenger er mulig å ta opp nye lån for å betjene eksisterende.
En undersøkelse i regi av Sentio, på oppdrag fra Norsk studentorganisasjon, viser og at 28% av studenter har finansiert basisutgifter som mat og bolig på forbrukslån og kredittkort.
Forbrukslån i utlandet
Norske banker har de siste årene ekspandert tungt i utenlandske markeder. 30% av veksten i forbrukslån i 2018 kunne knyttes til lån utstedt utenfor Norges grenser. Finland er i dag et av de viktigste markedene for norske banker som tilbyr lån uten sikkerhet. Veksten i forbruksgjeld kan dermed fremstå som noe misvisende, ettersom en betydelig andel stammer fra gjeldsopptak utenfor landets grenser.
Sopp (andre betydninger)
Sopp kan referere til:
Lokativ
Lokativ (også kalt den sjuende kasus) er en grammatikalsk kasus som indikerer lokalisasjon. Den tilsvarer grovt sett de norske preposisjonene i, på og ved. Lokativ kasus tilhører de generelle lokalkasusene sammen med lativ og separativ.
Lokativ eksisterer i mange språk, for eksempel i de altaiske, indoeuropeiske og uralske språkene.
Fotballklubben Gevir Bodø
Fotballklubben Gevir Bodø (stiftet 29. september 1977) er en fotballklubb fra Bodø i Nordland. Klubben har idag bare et oldboyslag, da A-laget ble nedlagt våren 2001.
Statens park
Statens park er et større område i utkanten av Tønsberg med flere store kontorbygninger. Her kan man blant annet finne NAVs lokale kontorer, kontorene til Fylkesmannen i Vestfold og Tinghuset i Tønsberg.
Fotballklubben Gevir Bodø
Første leveår
Klubben ble stiftet 29. september 1977 og startet opp i 4. divisjon (Salten), som ble omdøpt til 5. divisjon året etter. Etter at kystriksveien åpnet i 1981, ble nordre og søndre avdeling sammenslått. I den sammenslåtte avdelingen endte Gevir på en 3.-plass, etter en kamp mot Bokam der det ble utdelt gult kort for ikke å skåre mål.
4. divisjon (HESA)
I 1983 vant Gevir 5. divisjon og rykket opp til 4. divisjon (HESA). Første sesong i HESA endte med seriemesterskap foran Brønnøysund, men kvalifikasjonskampene mot Svolvær, om opprykk til 3. divisjon, endte begge med tap. Fire år senere, i 1988, rykket Gevir opp i 3. divisjon etter å ha slått Luna sammenlagt i kvalifikasjonskampene. Men oppholdet ble kortvarig da Gevir året etter endte tredje sist og rykket ned til HESA igjen.
FK Gevir/Vinkelen og 2. divisjonsspill
Grunnet lederkrise i klubben og konkurranse om spillerne i Bodø, slo Gevir seg sammen med Fotballklubben Vinkelen (stiftet 1980) og opprettet Fotballklubben Gevir/Vinkelen, 6. april 1990. Den nye klubben vant HESA suverent og rykket opp igjen i 3. divisjon, som etter omlegging av seriesystemet ble hetende 2. divisjon. Laget beholdt akkurat plassen etter å ha spilt uavgjort i siste kamp. "Storebror" Bodø/Glimt lå dette året i samme divisjon som Gevir, men vant begge kampene 2–1 og rykket opp til 1. divisjon.
Klubben endret etterhvert navn tilbake til Gevir, og holdt seg i 2. divisjon gjennom hele 90-tallet. 3.-plass i 1993 og 1994, samt 2.-plass i 1996, med Ivar Morten Normark som trener, var de beste plasseringene til klubben. Etter 1999-sesongen rykket Gevir ned i HESA. De vant 3. divisjonsavdelingen suverent, men måtte gi tapt i kamp om opprykk mot Fauske/Sprint.
Oppløsning
Våren 2001 ble A-laget nedlagt og trukket fra serien grunnet dårlig økonomi og manglende styre. Høsten 2002 trakk også juniorlaget seg, slik at det nå bare gjenstår et oldboyslag igjen i klubben.
Lokativ
Også klassisk latin hadde en lokativ-form, men den ble sjelden brukt, idet stedets ablativ vanligvis tok dens plass.
Norsk har fortsatt rester av lokativ. Ord som innenriks, utenriks, avsides og hinsides er egentlig lokativformer, selv om de brukes som adjektiv.
Lokativ i russisk
I russisk kan lokativ bare forekomme etter bruk av preposisjonene «о» (om), «в» (i eller inni) og «на» (på).
Jana Rawlinson
Jana Rawlinson (født Pittman den 9. november 1982 i Sydney) er en australsk friidrettsutøver (hekkeløp). Rawlinson vant junior-VM på 400 m hekk i 1999 og året etter vant hun både 400 m hekk og 400 m flatt under junior-VM. Deretter har hun hovedsakelig konkurrert på 400 m hekk ved de større mesterskapene.
Lee Ki-ho
Lee Ki-ho (født 17. august 1984) er en sørkoreansk skøyteløper som deltok i hurtigløp under Vinter-OL 2010 i Vancouver i Canada i øvelsen 1000 meter menn. Han endte på 36.-plass.
Jana Rawlinson
I 2002 kom Rawlinsons største suksess som senior da hun vant gull under Samveldelekene 2002 på 400 m hekk. Hun vant også gull under VM 2003 i Paris, Samveldelekene 2006 og VM 2007 i Osaka. Rawlinson måtte trekke seg fra den australske OL-troppen med skade. Australsk presse har stemplet henne som dramaqueen.
Uendelig
Uendelig (ofte representert med tegnet ∞) er et konsept innen flere fagfelt, hovedsakelig innen matematikk og fysikk, som en mengde uten ende. Symbolet for en uendelig verdi, også kalt et lemniskat (fra latin, lemniscus, som betyr «bånd» eller «sløyfe»), er ∞. Det er usikkert hvor symbolet stammer fra, men de to hovedteoriene er at det stammer fra bokstaven liten omega i det greske alfabet, eller fra et romersk tall som betød «mange».
Det finnes to måter å bruke begrepet uendelighet på. Det er henholdsvis teoretisk uendelig og praktisk uendelig. Et tall er et eksempel på noe som er teoretisk uendelig. Man kan i teorien lage et så stort tall som man vil, men det vil i virkeligheten være en grense for hvor mange siffer man kan få skrevet ned eller forestilt seg før man går tom for ressurser.
En vanlig form for uendelighet er som en beskrivelse av noe man aldri kan få ferdig. Det vil for eksempel ikke være mulig for en mann å tømme en innsjø med hjelp av bare en teskje. Selv om han hadde uendelig lang levealder, ville innsjøen blitt fylt opp med regnvann fortere enn mannen kunne tømme den. Dette er derfor en praktisk uendelighet.
Uendelig i matematikken
I matematikken blir begrepet uendelig brukt på forskjellig vis. Alt etter sammenhengen kan begrepet ha forskjellige egenskaper som ikke nødvendigvis gjelder i andre sammenhenger. Det kan ofte være vanskelig for interesserte som ikke er matematikere å få en forestilling om hva som menes. Det kan være til hjelp å gjøre det klart at matematikken aldri vil prøve å si hva uendelig er «i virkeligheten». Matematikken ser hver sammenheng fra et eget, definert synspunkt og stiller opp bestemte regler for denne sammenhengen.
Akkurat som en kan ha noe som er uendelig stort, kan en også ha noe som er uendelig lite eller infinitesimalt. Dette må ikke forveksles med null, men noe som er "på vei mot null".
En uendelig mengde kan defineres som en mengde som har ekte delmengder med samme kardinalitet som seg selv. Matematikeren Georg Cantor viste at uendelige mengder kan ha forskjellige størrelser. Dette kalles for Cantors teorem.
Uendelig i religion
Evighet brukes ofte i religiøse og filosofisk sammenhenger om et tidsrom uten begynnelse og uten avslutning.
I jødisk, kristen og muslimsk teologi er uendelighet dels en av Guds egenskaper i seg selv i betydningen evig, og dels et kjennetegn ved Guds andre egenskaper (Guds godhet / barmhjertighet / nåde osv. er uendelig). Det er også en vanlig betraktning at Gud har uendelig makt eller kraft (omnipotens).
Det finnes forskjellige forklaringsmodeller for uendelighet i religiøs sammenheng, men felles for dem er at det er visse ting som ikke kan forklares med menneskelige språk og innenfor en menneskelig fatteevne, og som derfor må regnes som mysterier.
Nanga Parbat
Nanga Parbat (også kjent som Diamir), 8126 moh., er verdens niende høyeste fjell, og det nest høyeste fjell i Pakistan. Nanga Parbat betyr «nakent fjell» på urdu/hindi.
Nanga Parbat ligger i Himalayas vestligste del, og er den av verdens 8000-metere som ligger lengst vest. Fjellet ligger like sør for Indus-elven, i Diamir-distriktet i det nordlige Pakistan. Like nord for Nanga Parbat ligger den vestlige delen av Karakorum-kjeden.
Nanga Parbat er ikke ett enkelt fjell, men en 20 kilometer lang kjede som reiser seg høyt over det omkringliggende landskapet. Den sørvestlige delen av denne kjeden er kjent som Mazeno Ridge, og består av en rekke topper. Mot andre siden strekker hovedryggen seg mot øst, før den dreier nordøst mot Rakhiot Peak (7070 m).
Den voldsomme sørflanken, kjent som Rupal Face, dominerer sør/sørøstsiden av fjellet. Den reiser seg 4600 meter over dalen under, og regnes som kanskje verdens største fjellside. Den noe slakere nordsiden, Rakhiot Face, har også en veldig stigning over en relativt kort strekning. Rakhiot-siden faller over 7000 meter fra toppen og ned til Indus-elven bare 27 kilometer unna.
Nanga Parbat regnes som et svært krevende fjell å klatre, og det har blitt omtalt som «dødens fjell» av lokalbefolkningen. For hver tredje klatrer som har stått på toppen av Nanga Parbat, har én omkommet. Dette gir en dødsrate på 30 prosent, og bare Annapurna kan vise til en høyere dødsrate av fjell i Himalaya.
Topper i Nanga Parbat-kjeden:
Klatrehistorikk
Klatrere begynte tidlig å forsøke bestigning av Nanga Parbat. Allerede i 1885 gjennomførte den britiske fjellklatreren Albert Mummery en ekspedisjon til fjellet. De kom helt opp til 7000 meter på fjellets vestside (Diamir Face). Mummery og to av hans Gurkha-hjelpere døde senere under rekognosering av Rakhiot-siden.
Seks tyske ekspedisjoner gjorde forsøk på fjellet i 1930-årene, uten å lykkes og med store tap av menneskeliv. Ekspedisjonene kom opp til 7700 meter på Østryggen, via Rakhiot-siden. Nanga Parbat ble kjent som «det tyske fjellet» blant 8000-meterne, i motsetning til Annapurna og Mount Everest, som ble karakterisert som hhv. «fransk» og «britisk» pga. det høye antallet klatrere fra Frankrike og Storbritannia på disse fjellene.
Toppen ble besteget første gang 3. juli 1953, av østerrikeren Hermann Buhl. Han besteg toppen alene, etter at de øvrige klatrerne i ekspedisjonen hadde snudd. Buhl er den eneste klatreren som har førstebesteget et fjell over 8000 meter alene og uten kunstig oksygen-tilførsel.
Nanga Parbat fikk sin andre bestigning i 1962. En tysk ekspedisjon klatret til topps via en rute i venstrekant av den rasutsatte Diamir-siden, og etablerte det som i dag er den mest brukte ruten opp fjellet.
Arantxa Sánchez Vicario
Arantxa Sánchez Vicario (født 18. desember 1971 i Barcelona) er en tidligere profesjonell kvinnelig spansk tennisspiller
Nanga Parbat
Klatrehistorikk
I 1970 besteg brødrene Reinholdt og Günther Messner toppen via en direkterute opp den enorme Rupal-siden, i det som ble den tredje bestigningen av fjellet. Ute av stand til å returnere samme vei som de kom opp, gjennomførte de to også den første traversen over toppryggen, og klatret ned Diamir-siden. Günther ble tatt av et snøskred og forsvant under nedturen.
I 1978 returnerte Reinhold Messner til Nanga Parbats Diamir Face, og gjennomførte den første bestigning helt uten ekspedisjonsstøtte (solo over Base Camp) av en 8000-meter.
Arantxa Sánchez Vicario
Sánchez Vicario overrasket tennisverden i 1989 da hun som 17-åring ble historiens yngste vinnere av singletittelen for kvinner i French Open, hun beseiret verdenseneren Steffi Graf i finalen. Året etter ble hennes rekord slått av Monica Seles som bare var 16 da hun vant.
Nanga Parbat
Klatrehistorikk
I 1984 ble franske Lilliane Barrard første kvinne på toppen av Nanga Parbat.
Arantxa Sánchez Vicario
Ellers var 1994 hennes beste år som singlespiller, hun vant åtte turneringer, blant annet både French Open og US Open.
Nanga Parbat
Klatrehistorikk
Nanga Parbat fikk sin første vinterbestigning 26. februar 2016, da italienske Simone Moro, Alex Txikon fra Spania og Ali Sadpara fra Pakistan nådde toppen via Messner-ruta.
Arantxa Sánchez Vicario
Hun har også vunnet fire olympiske medaljer, to sølv og to bronse. Under Sommer-OL 1996 i Atlanta vant hun sølv i single- og bronse doubleturneringen og i Barcelona i 1992 vant hun sølv i double- og bronse i single.
Nanga Parbat
Nordmenn på toppen
1990: Andreas Fredborg besteg toppen 11.08.90. Fredborg klatret fjellet uten bruk av kunstig oksygentilførsel.
Arantxa Sánchez Vicario
Hun deltok også på det spanske Fed Cup-laget i årene 1986–98 og 2000–02, hun spilte 100 Fed Cup-kamper hvorav hun vant 72.
Nanga Parbat
Nordmenn på toppen
2022: Kristin Harila nådde toppen 01.02.22. Dette var den 7. toppen i hennes forsøk på å sette verdensrekord som den raskeste til å klatre alle 14 fjell over 8000m.
DJ Qualls
DJ Qualls (født Donald Joseph Qualls, den 12. juni 1978 i Nashville, Tennessee) er en amerikansk skuespiller.
Qualls ble diagnostisert med Hodgkins lymfom i en alder av fjorten år, og etter to års behandling, var sykdommen på tilbakegang. Etter eksamen i 1996 fra Coffee County Central High School, i Manchester, Tennessee, begynte Qualls ved University of London i England hvor han studerte engelsk språk og litteratur. Qualls returnerte til Tennessee i 1997 og begynte ved Belmont University i hjembyen Nashville. På denne tiden begynte han også å opptre i flere teater-produksjoner. Qualls fikk den lille rollen som Jason i TV-miniserien Mama Flora's Family i 1998.
Qualls hadde også en rolle i filmen Road Trip som den sjenerte jomfruen Kyle Edwards. Etter Road Trip arbeidet Qualls i økende grad som modell, med flere arbeider for Prada og sammen med fotografene David LaChapelle og Steve Klein. I Cherry Falls fra 2000, spilte Qualls rollen som Wally, en jomfru. I 2001 spilte han karakteren Neil Lawrence i filmen Chasing Holden. Hans TV-arbeider inkluderer opptredener på Monk, Scrubs, Criminal Minds, Lost, Law & Order: Criminal Intent, CSI, Numb3rs, My Name Is Earl, The Big Bang Theory og Memphis Beat. Qualls dukket opp i en cameo i Britney Spears sin musikkvideo.
Hærorm
Hærorm er en betegnelse på larvene til sørgemygg som av og til kan bevege seg i stor masser som tar form av et bånd. Et slikt bånd kalles også hærmakk, budrog eller fedrog. Forekomsten av slike massevandringer har sammenheng med høy fuktighet sommerstid, og opptrer derfor ikke som noe årvisst fenomen.
Forekomst
Hærormer forekommer på alle kontinenter utenom Antarktis. I Europa er det valigvis artene Sciara militaris som står for hærormer, derav navnet på arten, men også andre sørgemygg kan danne hærorm. Her i Norge er det S. hemerobioides som har slike masseforekomster. Larvene er helt ufarlige. De er detrivorer og lever av råtnende planterester i jord. Hærormen betår av laver av de siste larvestadiene som legger ut på vandring for å finne mat eller et sted å forpuppe seg fra slutten av mai og i juni. Hver enkelt larve er et lite dyr, bare noen millimeter lang. Slike vandringer er et uvanlig fenomen i Norge og ofte knyttet til overtro.
Hærormens biologi
I utgangspunktet vil gjerne flere slike larver søke sammen for felles beskyttelse mens de vandrer. Blir de mange nok, vil de større dominerende larvene skyve de mindre ut til siden samtidig som de vandrer. De mindre larvene vil stadig forsøke å bryte inn i og finne en tryggere plass sentralt i flokken. Reslulatet blir at hele flokken danner et langstrankt bånd som kan være fra noen centimeter lange til flere meter. Hærormen vil kunne forgrene seg, men beveger seg vanligvis i et sammenhengende felt. Noen ganger vil en slik gruppe komme borti de bakerste medlemmene av gruppen, og man får da dannet en sirkel hvor larvene følger etter hverandre til de blir utslitte og hærormen oppløses.
970 Primula
970 Primula er en hovedbelteasteroide. Den ble oppdaga den 29. november 1921 av Karl Wilhelm Reinmuth fra Landessternwarte Heidelberg-Königstuhl i Heidelberg. Den er oppkalt etter blomsterslekten Primula.
Sørbråten (Hole)
Sørbråten er et småbruk i Hole kommune, noe nord for Utøya på østsiden av Tyrifjorden. Under terrorangrepet på Utøya den 22. juli 2011 rykket flere båteiere ut fra området ved Sørbråten for å bistå AUF medlemmer som hadde lagt på svøm. Enkelte båter var helt inne på Utøya og hentet ut flyktninger.
Spontant minnested
På Lien (Lia) sør for Utvika, oppsto spontant et minnested. Her er en mindre busslomme og busstopp med et flatt svaberg og flott utsikt mot Utøya. Biler og busser stanset og folk la ned blomster og fotograferte. Beboerne i området mente at aktiviteten var plagsom og til tider trafikkfarlig. På eget initiativ flyttet de det midlertidige minnesmerket til rasteplassen ved E16 i begynnelsen av mai 2014.
Statens minnested, "Memory wound""
Den 3. april 2013 offentliggjorde Fornyings-, administrasjons- og kirkedepartementet at Sørbråten var valgt som tomt for minnestedet i Hole kommune. Vedlegg uten tittel
Våren 2013 inngikdk staten en leieavtale med grunneier om leie av minnested for 50 år med en månedlig leie på ca kr 22000. I august 2013 utlyste staten en konkurranse om utformingen av et minnested ved Sørbråten. Vinner Jonas Dahlberg med "Memory wound" ble utropt som vinner den 27. februar 2014. Dahlbergs forslag innebærer en 3,5 m bred gjennomskjæring av odden ved Sørbråten. Innfelt i snittet planlegges et lite publikumsgalleri. I fjellet på motsatt side av snittet er tenkt inngravert navnene på de omkomne på Utøya. I tilknytning til minnestedet planlegges for ca 46 personbiler og 4 busser. Minnestedet og adkomsstien tenkes lyssatt slik at det kan besøkes også i mørke. Uthentet stein fra Sørbråtener er tenkt benyttet i et minnesmerke ved regjeringskvartalet, det første angrepsmålet den 22. juni. Illustrasjoner viser et snitt som minner om solid granitt. Enkelte geologer omtaler imidlertid odden som "En grushaug forkledd som en kolle"
Angelos Basinas
Klubbkarriere
Basinas spilte de første ti år av sin seniorkarriere i den greske storklubben Panathinaikos, som han blant annet var med å vinne to seriemesterskap og ett cupmesterskap for. 1. januar 2006 gikk han til RCD Mallorca i den spanske La Liga, der han spilte frem til 1. juli 2008, da han igjen vendte hjem til Hellas og skrev kontrakt med Panathinaikos' erkerivaler AEK Athen.
Selv om Basinas signerte en treårig kontrakt med Athen-klubben, rakk han bare å spille der i et halvt år. 2. februar 2009 ble han nemlig solgt til Portsmouth i Premier League. Han debuterte for laget 7. februar samme år i en ligakamp mot Liverpool. Sommeren 2010, etter at Portsmouth hadde rykket ned fra Premier League, gikk Basinas til AC Arles-Avignon i Frankrike.
Landslagskarriere
Basinas er (per august 2010) kaptein for Hellas' landslag, som han debuterte for 18. august 1999 i en kamp mot. I 2004 var han med på å vinne EM i Portugal, etter finaleseier over vertsnasjonen.
Titler
Gresk liga
Gresk cup
EM
Mage
Mage eller mave kan referere til:
Dolkhaler
De beveger seg vanligvis over havbunnen ved hjelp av gangbeina, men når de en sjelden gang svømmer gjøres dette som oftest på ryggen.
Mens Limulus polyphemus er en atlantisk-nordamerikansk art, finner man de tre resterende artene, som også går under navnet molukkreps, i Sydøst-Asia.
Dolkhalene omtales som levende fossiler, fordi gruppens morfologi har endret seg svært lite over de siste 150 millioner år. De ligner også overfladisk på de utdødde trilobittene, og har bevart flere egenskaper fra leddyrenes stamart som ikke lenger finnes hos edderkoppdyr, bl.a. fasettøyne, spalteføtter og bokgjeller.
Eksterne lenker
Merostomata Hrotnatci Dolkhale Pfeilschwanzkrebse Táłtłʼááh séigoʼ bitsʼaʼígíí Merostomata 투구게 Belangkas בעלי כליצרות ימיים Merostomāti അരശുഞണ്ട് Belangkas アメリカカブトガニ Меростомата Dolksvans แมงดาแอตแลนติก 中國鱟 美洲鱟
Claes Gill
Claes Gill (født 13. oktober 1910 i Odda, død 11. juni 1973) var en norsk forfatter, journalist, dikter og skuespiller. Han ble født i Odda, men vokste hovedsakelig opp i Bergen, og bodde som voksen i Oslo. Han publiserte i 1939 diktsamlingen Fragment av et magisk liv, som ble fulgt i 1942 av Ord i jærn. Begge samlingene er tydelig inspirert av fransk symbolisme, og er tidlige eksempler på modernistisk form.
Barndom og ungdom
Gill var sønn av Daniel Jordal og Clara Christensen. Foreldrene var forlovet, men faren forlot moren før fødselen, som foregikk hos hennes tante og onkel i Odda. Barnet ble deretter overlatt til bestemoren Birgitte Christensen i Bergen, mens moren ble værende i Odda. Claes Gill vokste altså opp hos bestemoren i Skuteviksveien i Bergen, sammen med hennes yngste barn.
I 1914 giftet moren seg med ingeniøren Leif Gill, som ble Claes' stefar og ga ham sitt etternavn. Han hadde da fått arbeid ved smelteverket i Eydehavn, men Clara flyttet ikke fra Odda før i 1916, da hun tok Claes med seg til Eydehavn. Her ble han først undervist av guvernanter, før han begynte i 7. klasse ved Eydehavn skole høsten 1921. Hans klasseforstander var den senere statsråd Nils Hjelmtveit. Siden begynte han ved middelskolen i Arendal, men i 1926 ble Leif Gill oppsagt fra sin stilling ved smelteverket. Samme år døde moren av en hjertelidelse. Claes Gill og stefaren flyttet til Oslo, hvor Claes begynte ved Ris skoles reallinje i januar 1927.
I utlandet
Etter examen artium tok Claes Gill hyre hos Fred. Olsen & Co., og dro ut med skipet MS «Theodore Roosevelt» sommeren 1928. Skipet gikk gjennom Panamakanalen og opp til Vancouver, før det vendte tilbake til Oslo i desember samme år. Tilbake i Oslo ble Claes Gill uvenner med stefaren, og forlot landet etter bare noen dager. Om vinteren arbeidet han som gårdsgutt i Västergötland, før han dro videre til Danmark om våren. Sommeren 1929 var han tilbake i Oslo.
Nå fikk han hyre på hvalfangstskipet «Ronald», som dro ut fra Tønsberg i august 1929. Om vinteren drev skipet hvalfangst ved Antarktis, før det gikk innom Montevideo i Uruguay på vei tilbake til Norge. I Montevideo gikk Gill i land og ble der inntil han i november fikk hyre på det svenske skipet MS «Liguria», som gikk opp langs østkysten av Amerika til New York. Her, midt under depresjonen, levde han et par år, til dels ansatt ved forfatteren Nathanael Wests Hotel Sutton. Men han hadde ikke immigrasjonsvisum, så i juni 1933 ble han arrestert og sendt tilbake til Norge.
Dikter
Tilbake i Norge bodde han først hos sin onkel, læreren Jakob Kolrud i Fana utenfor Bergen. Han kom inn i kunstnermiljøet i Bergen, og fikk sine første dikt trykket i Bergens Tidende 15. september 1934. Blant hans omgangskrets her var maleren Waldemar Stabell og sakføreren og dramatikeren Elias Steen-Olsen, som også hjalp ham økonomisk. I 1935 flyttet han til Oslo, hvor han førte en omflakkende tilværelse, uten fast bopel. 1936–1937 arbeidet han en tid som huslærer på en gård i Modum. Hans første diktsamling, Fragment av et magisk liv, kom ut på Cappelen forlag i november 1939. Den neste samlingen, hans siste, Ord i jærn, kom ut i januar 1943.
Gills daværende forlegger Henrik Groth syntes forfatterens debutsamling Fragment av et magisk liv var såpass oppsiktsvekkende at han sørget for å få samlingen innbundet i kryssfinér. Tittelen er brent inn i omslaget. Det foreligger to nummererte og signerte serier av førsteutgaven med høy antikvarisk verdi. Samlingen Ord i jærn, hvis tittel alluderer til mangelen på ytringsfrihet under den tyske okkupasjonen av Norge, er innbundet i blendingsgardin. Under krigen offentliggjorde han også noen dikt i forskjellige magasiner og aviser, men etter krigen skrev han aldri mer poesi, med unntak av det ene diktet «Gloria Victis!», som han lot seg overtale til å skrive i forbindelse med oppstanden i Ungarn i 1956. Diktet sto trykket i Det Norske Studentersamfunds Ungarn-antologi.
Solkorset
Solkors eller hjulkors er et likearmet kors innskrevet i en sirkel, hvor korsarmenes ender berører sirkelen. Solkorset er en av de eldste og mest utbredte grafiske figurene som finnes, og er kjent som magisk-religiøst symbol og dekorelement i alle store kulturer og over hele verden.
Claes Gill
Skuespiller
Etter at dikterkarrieren var over, viet han seg helt til teatret, både som skuespiller og instruktør. Mot slutten av krigen kom han i kontakt med Jens Bolling og andre unge skuespillere som ville studere skuespill etter Stanislavskijs system. Sommeren 1945 ble han valgt til sjef for det nye Studioteatret. Han brøt med Studioteatret alt året etter, men gjorde senere opptredener som gjest. I 1947 fikk han Conrad Mohrs legat for studier av sosialismen, som førte til at han foretok en reise i Sovjetunionen.
Til hundreårsdagen for Alexander Kiellands fødsel, i 1949, ble Gill bedt om å sette opp en dramatisering av Skipper Worse ved Rogaland Teater. Etter å ha vært skuespiller ved Riksteatret 1951–1952 kom han så tilbake til Stavanger som teatersjef ved Rogaland Teater fra 1952 til 1956. På 1950-tallet medvirket han også i flere spillefilmer. Han er særlig kjent for sin dype og spesielle stemme, og var mye brukt til opplesning i radio. Claes Gill tok aktiv del i kampen for riksmål og mot samnorsk på 1950-tallet.
Solkorset
I Norge forekommer solkors blant annet på helleristninger, som innvielseskors på kirkevegger, på gravmonumenter, samt som kjennetegn i segl og bumerker, da i varianter med tilleggsstreker.
I Norden har solkorset i moderne tid tapt mye av sin opprinnelige betydning fordi Vidkun Quisling valgte symbolet som emblem for sitt nasjonalistiske fascistparti Nasjonal Samling (NS) før og under andre verdenskrig i Norge.
Navnet solkors, trolig etter tysk Sonnenkreuz, ble tatt i bruk på 1800-tallet, påvirket av tysk historietolkning i romantikken. Et mer nøytralt og treffende navn er hjulkors.
Gammel bruk
Kombinasjonsfiguren av kors og sirkel ble brukt som symbol i neolittisk tid. Denne figuren har vært tolket som symbol for en forening av to motsetninger, tilsvarende yin og yang i Det fjerne østen. Det er også blitt hevdet at solkorset kan ha representert bare solen eller solen kombinert med en forestilling om et såkalt livets tre.
Kombinasjonen av en sirkel og et likearmet kors (gresk kors) er ganske enkel å konstruere. Denne sammensatte figuren kan derfor ha hatt forskjellig mening, symbolikk og funksjon i forskjellige kulturer og tidsaldre. Slik variasjon i symbolikk er en typisk egenskap ved mange gamle og utbredte grafiske tegn.
Sirkler med kors risset inn i stein er blitt avdekket i paleolittiske huler i Pyreneene. På Callanishbautaene på Ytre Hebridene, den mest kjente megalittiske stedet i Skottland, finnes kryssende veger av stående bautasteiner som strekker seg fra en sirkels omriss. Sirkel med kors finnes skåret inn i stein eller malt på steintøy, som hos Samarakulturen i Volga. Figuren opptrer på så forskjellige steder som Pyreneene i Europa, Anatolia, Mesopotamia, det iranske platå og byene i Mohenjo-Daro og Harappa i Indusdalen.
I bronsealderens Europa finnes kors i sirkler på flere objekter som er blitt identifisert som kultobjekter, eksempelvis «miniatyrstandarden» med et innlegg i rav som viser en korsform når det blir holdt opp mot lyset, datert til nordisk bronsealder, oppbevart i Det danske Nationalmuseet i København. Sirkelen med korset brukt i bronsealderen har også blitt knyttet til vognens eikehjul som på den tid hadde fire eiker. Denne teknologiske nyvinning nådde Europa på midten av 2000-tallet f.Kr. Når sirkelen med korset ble brukt i en kultur som feiret en vogn med en solfigur på, kan sirkel med kors ha symbolisert vognhjul og/eller sol.
Symbolinnhold
Såvel sirkelen som korset er universelle og helt enkle tegn som går tilbake til forhistorisk tid, kanskje blant de eldste symboler i verden. Sirkelen kan ha vært brukt både som praktisk kjennetegn og i magiske, religiøse, seremonielle eller lignende sammenhenger. Både sirkelen, det likearmede korset og sirkelen med kors i, har derfor trolig hatt varierende betydning for de personer som har brukt disse figurene. Det har for eksempel vært antatt at sirkelen kan tolkes som å «avspeile seg selv ved å gå tilbake til seg». Dette kan så tolkes enda videre som en slange som biter seg selv i halen, eller som noe som fungerer i en evig, sluttet bevegelse eller annen tilstand.
Opisthokonta
Opisthokonta er en stor gruppe av heterotrofe eukaryote organismer som  foruten flere små encellede grupper  omfatter to av de mest suksessrike flercellede organismegruppene, dyr og sopper.
Solkorset
Symbolinnhold
Sirkelen gjenfinnes i de tidligste kulturfunn, på naturformasjoner og gjenstander, ved ferdselsårer og på bosteder. Sirkelen, både med og uten kryssende linjer som midtpunkt, har sannsynligvis ofte vært tolket som solen eller noe som er nært knyttet til solen, selv om figuren da mangler strålene som ses på ytterkanten til solskiven. Eksempelvis er det et meteorologisk tegn for solskinn.
Opisthokonta
De nære slektskapsbåndene mellom dyr og sopper ble oppdaget av den britiske biologen Thomas Cavalier-Smith i 1987, på grunnlag av RNA-baserte slektskapsanalyser. I etterkant har man også funnet mange ikke-genetiske fellestrekk (homologier) for Opisthokontas delgrupper. Blant disse er:
Solkorset
Symbolinnhold
Med et likearmet kors inne i sirkelen oppstår en figur som kan kalles et hjulkors, et solhjul eller et solkors. Kombinasjonen av både kors og sirkel kan oppfattes som et enda sterkere tegn sammen enn hver for seg. Sirkelen med korset kan av noen bli tolket som et såkalt kosmisk tegn. Dette kan så – med litt fantasi – igjen tolkes enda lenger; så som at figuren skal stå for en form for totalitet. Da kan den øverste halvdelen bety himmelen med elementene ild og luft, og den nedre halvdelen bety jorda med elementene jord og vann.
Opisthokonta
Opisthokontas stamart var encellet og levde for cirka 1,5 milliarder år siden. Fylogenetiske analyser har også plassert flere nålevende encellede organismer i gruppen. Av disse står krageflagellater nærmest dyr, mens mikrosporidier har vist seg å høre til soppene. De andre gruppene har ikke blitt sikkert plassert i Opisthokontas stamtre ennå. Mesomycetozoa (tummelsykesoppen m.m.) kan være krageflagellatenes nærmeste slektning, mens Ancyromonas ser ut til å være søstergruppen til alle de øvrige Opisthokonta.
Kladogram
I september 2003 så Cavalier-Smiths stamtre slik ut:
Solkorset
Symbolinnhold
Det er flere måter å tolke denne typen figurer på. En tolkningsmåte er å forholde seg strengt til tolkninger som kan sannsynliggjøres ut fra allment tilgjengelig, historisk kildemateriale. En annen tolkningsmåte er å bruke ren teori, fantasi, poesi, andre litterære virkemidler eller lignende og legge inn en mening og symbolikk som fortoner seg riktig for fortolkeren.
NBCUniversal
NBCUniversal oppstod i mai 2004 da General Electrics selskap NBC ble slått sammen med Vivendis Vivendi Universal Entertainment. Etter en endring i eierforhold i januar 2011 hadde kommunikasjonsselskapet Comcast 51% av aksjene, og General Electric satt igjen med 49%. I 2013 tok Comcast over hele selskapet.
Solkorset
Forhistorisk tid og middelalderen
I Norge går sirkelen med korset tilbake til bronsealderen, til rundt 1500–500 f.Kr.. Figuren finnes i helleristninger, eksempelvis som ved Sporaneset i Rauland, hvor det finnes i kombinasjon med jordbrukssymboler. Det er derfor blitt hevdet at sirkelfiguren er knyttet til jordbruk og kanskje også til fruktbarhetskultus. Sirkel med kors forekommer senere plassert på låvevegger, som på Tvitekkja i Rauland. Det er ikke nærmere påvist, men har vært hevdet, at sirkel med kors i gammel tid i Nordenskal ha vært oppfattet som en form for «Odinskors». Figuren knyttes på denne måten til både sola og Odin som en himmelgud.
Dag Hareide
Dag Hareide (født 24. februar 1949) er en norsk forfatter, nødhjelpsarbeider, naturvernforkjemper, dialogarbeider og organisasjonsleder.
Solkorset
Forhistorisk tid og middelalderen
Med innføringen av kristendommen fra og med rundt år 1000 e.Kr. fikk sirkel med kors en ny symbolikk. Når en kirke ble innviet, ble former av denne figuren risset, skåret inn, eller malt på kirkeveggen. Figuren kunne da tolkes som et symbol på at kirken var Kristi eiendom. Figuren ble brukt som et innvielsessymbol og kunne tolkes som å skulle holde demoner eller onde makter borte. På Uvdal stavkirke i Buskerud står et større solkors utenfor veggen.
Dag Hareide
I august 2015 ble han utnevnt av Kong Harald til ridder av St. Olavs Orden 1. klasse for ekstraordinært samfunnsengasjement som en gründer i sivilsamfunnet.
Solkorset
Forhistorisk tid og middelalderen
Vi finner hjulkorset i mange norske bumerker. Det er uvisst i hvilken grad figuren da hadde en eller flere typer av mening eller symbolikk. Denne enkle figuren kan ha vært brukt bare som et praktisk kjennetegn velegnet til å risse inn, gravere og utføre med håndskrift.
Dag Hareide
Bakgrunn
Dag Hareide er utdannet mag.art. i sosiologi i 1990. Tema for avhandlingen er «Sårbarhet mot hungersnød og beredskapssystemer». Han har tidligere tatt agronomkurs (1975) og studert sosiologi, mediekunnskap, statistikk, idéhistorie og religion på Universiteter i Norge og USA.
Solkorset
Partisymbol for Nasjonal Samling
Da Quisling stiftet sitt nasjonalistiske fascistparti Nasjonal Samling (NS) 17. mai 1933, valgte han solkorset som partimerke. Det samme korstegnet ble også brukt da Quisling hadde dannet Nordisk Folkereisning, forløperen til NS, våren 1931. Korset var i gull på rød bunn, «nasjonale» farger fra tradisjonell «norsk løve» i Norges riksvåpen.
Dag Hareide
Karriere
Tidligere har han vært lærer i ungdomsskole, ledertreningssekretær i Norges Kristelige Student- og Skoleungdomslag, lærer og rektor i flere folkehøgskoler, kateket og vikarprest i Den norske Kirke, initiativtager til og leder av Namibiaforeningen i Norge, rehabiliteringskoordinator for FN under hungersnøden i Etiopia (1985–88), forsker på beredskapssystemer mot hungersnød, forsker på utvikling av norsk livskvalitet med oppdrag fra Hedmark fylkeskommune og forskningsinstitusjonen Alternativ Framtid, generalsekretær i Norges Naturvernforbund (1990–95), koordinator av den nasjonal beredskapsplanen mot hungersnød for den etiopiske regjeringen (1996–98), generalsekretær i Kirkens Bymisjon (1998), konsulent for utvikling av konflikthåndtering i læreplan for Politihøgskolen og leder av Nordisk Forum for Megling og Konflikthåndtering (2002–2006). Han var rektor ved Nansenskolen – Norsk Humanistisk Akademi fra 2006 til 2012 og daglig leder i Regnskogfondet fra 2012 til 2015.
Xinyi (Maoming)
Xinyi (kinesisk: 信宜; pinyin: Xìnyí) er et byfylke i den kinesiske provinsen Guangdong. Det ligger under byprefekturet Maoming.
Solkorset
Partisymbol for Nasjonal Samling
For NS var det spesielt viktig at solkorset angivelig var blitt brukt som symbol av Olav den hellige. I litteraturen som NS utga, ble solkorset ofte kalt for «Olavskorset», men den ikkekristne fløyen i partiet fikk etter hvert gjennomslag for den «urnordiske» betegnelsen «solkors».
Etter at NS i lov av 12. mars 1942 ble «statsbærende parti», ble solkors båret av en stilisert ørn med utspilte vinger, tatt i bruk som alternativt statssymbol. NS' «solørn» erstattet landets riksvåpen blant annet på tjenestemerker fra høsten 1942. Symbolet hadde tydelig forbilde i Det tredje rikes riksvåpen: en tysk ørn, landets tradisjonelle keisersymbol, i moderne art deco-stil plassert over et hakekors i en eikekrans. NS' ørnefigur har også blitt omtalt som falk, ravn og skarv. Fuglen kan tolkes som enten å sitte på korssymbolet eller løfte det i klørne.
Det var uenighet i NS om symbolet. For den hedenske venstrefløyen, anført av Hans S. Jacobsen, var symbolet for kristent, og han skrev i tidsskriftet Ragnarok nr. 3 i 1937 at det var unordisk.
Rikshirden hadde eget solkorssymbol med to sverd, stående med spissen opp, ett på hver side av den loddrette korsstammen. Merket var i rødt og gult, og Hirdens solkorsflagg hadde svart duk. Etter krigen er hjulkorset sjelden brukt i Norge fordi merket kan knyttes til det norske nazistpartiet før og under okkupasjonen.
Ibestad kommune
Da Ibestad kirke i Troms ble restaurert i 1967, ble det funnet en sarkofagstein under gulvet. Ibestad kirkested stammer sannsynligvis fra 1200-tallet, så steinen kan ha blitt hugget ut på 1200- eller 1300-tallet. Den har et hjulkors som relieffmotiv. Dette motivet ble senere til Ibestads kommunevåpen, med sølvfarge på blå bunn. Kommunevåpenet er tegnet av Steinar Hanssen og ble fastsatt ved kgl.res. den 19.12.1986 med denne beskrivelsen (blasoneringen): I blått et sølv hjulkors med utbøyde armer.
Xinyi (Maoming)
Befolkningen var på 1,142,713 innbyggere i 1999.
Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i Guangdong.
Dag Hareide
Karriere
Hareide var initiativtager til protestbevegelsen «Alternativ Jul» på slutten av 1960-årene og ledet det første stevnet i Forum for kristne sosialister. Han var en av initiativtagerne til Chileaksjonen som senere utviklet seg til Latin-Amerikagruppene i Norge. I perioden som kateket ble han leder av Kateketforeningen i Norge, og tok initiativ til og ledet en felles yrkesorganisasjon for alle kirkelige ansatte. (FYK) Han var initiativtager til miljø- og forbrukerorganisasjonen Miljøheimevernet/Grønn Hverdag, og første styreleder i Regnskogsfondet og Miljøagentene, den eneste miljøorganisasjonen for barn i Norge. Han var initiativtager til prosjektet «Go On» i Redd Barna som støttet ungdom som forlot religiøse sekter. Hareide var nestleder i Verdikommisjonen råd og medlem av det regjeringsoppnevnte utvalget som lagde forslag til ny formålsparagraf i skolen og barnehagen (det såkalte Bostad-utvalget). Han ledet den første offentlige religionsdialogen som omfattet alle tros- og livssynssamfunn i Norge.
I boken Mennesket og teknomaktene tar Hareide utgangspunkt i 13 eksistensielle gjennombrudd i informasjonsteknologi og bioteknologi. Han forteller fra reiser på fire kontinenter hvor han har oppsøkt teknomaktene, de som styrer utviklingen. Han går gjennom flere områder hvor disse teknomaktene endrer menneskers sinn, kropp og samfunn. I Hva er humanisme, i Universitetsforlagets «Hva er»-serie, gir Hareide en definisjon av humanisme slik begrepet er brukt i Norge i dag blant annet i Grunnlovens paragraf 2. Han tar utgangspunkt i menneskeverdet for å utlede en samlende definisjon av humanismen. I boken ''Konfliktmegling. Et nordisk Perspektiv'' har han samlet erfaring fra 300 konfliktmeglere i fem nordiske land og gir veiledning til konfliktmegling i skole, familie, organisasjoner, lokalsamfunn og rettsapparat. I boken ''Naturligvis. Håndbok for en miljøvennlig hverdag.'' gir han en teoretisk begrunnelse og en praktisk veiledning for hvordan man gjennom å endre daglige vaner kan minske forurensing og press på naturen 30–50 %. Boka ble bestselger for fagbøker det året (55.000 solgte eksemplarer). I boken ''Det gode Norge. På vei mot et medmenneskelig samfunn.'' viser han hvordan livskvaliteten i motsetning til levestandard og økonomisk rikdom har sunket i Norge fra 1960-årene fram til 1990. Boka skapte mye debatt.
Han er sønn av Bjarne Hareide.
Bythinogaster
Bythinogaster er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).